Město Touškov

Město Touškov (saksa keeles Tuschkau Stadt) on linn Tšehhis Plzeňi maakonnas Plzeňi põhjaringkonnas. Město Touškov asub Plzeňi kesklinnast ligikaudu 10 km lääneloodes.

Asulat on esmamainitud 1115. aastal. Ürikutes on Touškovi esimest korda aleviks nimetatud 1239. aastal. 13. sajandi teisel poolel tabasid Touškovi mitu laastavat tulekahju. Linnaks on Touškovit esimest korda nimetatud  1288. aastal. Hussiitide väed Jan Žižka juhtimisel vallutasid Touškovi 1421. aastal. 20. mail 1424 põletasid hussiidid Touškovi maha. Jõukast linnast sai vaene küla. 1472. aastal nimetati Touškovi ürikutes taas aleviks. Aastatel 1659 ja 1672 laastasid Touškovit suured tulekahjud. Linnaks sai Touškov 19. sajandi teisel poolel. 25. aprillil 1945 pommitasid Briti lennukid Plzeňis asuvaid Škoda tehaseid. Mitmed pommid heideti ka Touškovile. Hävis 18 maja, paljud hooned said kannatada. Tšehhi kooli hoones asus üldhaigla laste nakkushaiguste osakond, milles hukkus 50 last. Rünnakus kaotas elu ühtekokku 65 Touškovi elanikku. 1946. aastal saadeti linna saksa rahvusest elanikkond riigist välja.Historie města Město Touškov. Vaadatud 18. juulil 2025

Město Touškovi vanalinn on alates 10. septembrist 1992 ajalooline linnakaitseala.Město Touškov - památková zóna : právní ochrana  Národní památkový ústav. Památkový katalog. Vaadatud 18. juulil 2025

 Viited 

Kategooria:Tšehhi linnad
Kategooria:Plzeňi maakond